530 Haupt. 



mitten im Auszuge des Barthol omaeus, wie schon oben an- 

 gemerkt worden ist. Die Vorrede, die sich nur in dieser 

 Wiener Hs. im ursprünglichen Texte enthalten hat, lautet: 



33'' Incipit über de natiaris hevbarum. 



Swer der wrce nätüre unde ir craft irkenne wil, Der muz wizen, 

 waz die arcetbuch sprechen von uirhande nätüren. Di erste ist warm, 

 Di andere kalt, Di dirte fücht, Di virde trocken. Di arcetbuch segen 

 uns von uir greten der nätüre. Der erste grät der ist So man sprichet 

 warm, Der andere wermer, Der dirte aller wermest. Der virde grat ist 

 So man sprichet wermer den aller wermest. Also sult iz vornemen. Von 

 den anderen segen uns ouch di arzetbucli von den uir elementen. Daz 

 erste elemeutum vn daz hoeste daz heizet für, Daz andere luft, Daz dirte 

 wazer. Das virde erde. Daz erste elementum daz vüer daz ist trocken 

 unde heizir nätüre. Daz andere heizet luft vn ist heizer vil füchter nä- 

 türe. Daz wazer ist füchter vn kalder nätüre. Di erde ist kalder vnde 

 trockener nätüre. Alsus habent sich di vir element mit ir natura in ein 

 ander geslozzin. Nach den vir elementen ist ouch daz Jär gescikket, 

 Daz ist geteilit an vire. Daz eine teil heizit sumer, Daz ist trocken vü 

 heizer nätüre vn glichet sich dem würe (sie). Daz andere teil des iäris 

 heizet lenze, daz ist heizer vn füchter nätüre vii glichet sich der luft. 

 Daz dirte teil des Järis ist winter vn ist calder unde füchter nätüre vii 

 glichet sich dem wazzere. Daz virde teil des Järes heizet herbest vil ist 

 calder vn trockener nätüre vn gliget (sie) sich der erden. Von den viren 

 haben alle gotis creatüre ir nätüre vnde alle mensche habent dise vir 

 element an in, Einez mer vil einez minner. So heizet daz mensche mi- 

 crocosmon, Daz sprichet zu düte di minnere werelt. Ouch ist gut zu 

 wizene wilich dink von heizer nätüre ist; sui kalt iz si Iz beheldet 

 doch siner nätüre craft. So tut daz von kalder nätüre in der hizze, Daz 

 von trockener in deme nazzen, Daz von nazzer in deme trocken. Di 

 nätüre heizet sus : Di erste heizit Colera di ist heiz vn trocken, Di an- 

 dere heizit sanguis di ist heiz vil fücht, Di dirte heizet flecma di ist kalt 

 un fücht, Di virde Melancolia di ist kalt vil trocken. Von disen vir nä- 

 türen ist geschaffen allez daz in der werlde ist. Nu sult ir merke daz 

 (f. 33'*') ich von den vir nätüren vil von den vir gretin der nätüre vü 

 von den vir elementen dar imme (sie. ? umme) gesagit habe, wanne 

 nieman mak der wrce craft irkenne he inwizze von waz nätüre si sien, 

 wan si vn ouch daz mensche von vir nätüren sin gemachet. 



